Diari Oficial de la Generalitat Valenciana


Sumari del DOGV 164, del 25-05-1984 (1984/802924)

REIAL DECRET 668/1984, de 8 de febrer, sobre valoració definitiva i ampliació de mitjàns adscrits als serveis traspassats a la Comunitat Valenciana en matèria de mediació, arbitratge i conciliació.
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1984/02/08/668/dof/vci/html**

### Dades del document

Número de DOGV
:   164

Data del DOGV
:   25-05-1984

Secció del DOGV
:   DISPOSICIONS GENERALS

Número del document
:   1984/802924


Data del document
:   08-02-1984

Organisme emissor
:   Presidència del Govern

Tipus de document
:   Reial decret

Reial Decret 668/1984, de 8 de febrer, sobre valoració definitiva i ampliació de mitjans adscrits als serveis traspassats a la Comunitat Valenciana en matèria de mediació, arbitratge i conciliació.  
Per la Llei Orgànica 5/1982, d'1 de juliol, s'aprovà l'Estatut d'Autonomia de la Comunitat Valenciana, a l'empar del qual s'aprovà el Reial Decret 4106/1982, de 29 de desembre, pel qual es traspassaren funcions i serveis de l'Administració de l'Estat, en matèria de mediació, arbitratge i conciliació a la Comunitat Autònoma esmentada.  
Atesa la complexitat tècnica dels treballs de valoració del cost efectiu dels serveis traspassats, el Reial Decret esmentat anà acompanyat d'una valoració provisional, i recentment s'ha aprovat la valoració definitiva dels traspassos esmentats en la Comissió Mixta de Transferències corresponent.  
L'obtenció d'aquesta valoració definitiva comporta la necessitat d'ampliar determinats mitjans personals, patrimonials i pressupostaris relacionats amb els traspassos esmentats.  
Per tot açò, la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, adoptà en la reunió del dia 27 de juny de 1983 l'oportú acord amb les relacions annexes, que s'aprova mitjançant aquest Reial Decret.  
En atenció d'aquests motius, a proposta dels Ministres de Treball i Seguretat Social i d'Administració Territorial, i amb la deliberació prèvia del Consell de Ministres, en la reunió del dia 9 de febrer de 1984,  
DECRETE:  
Article 1.r  
S'aprova l'acord de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, de data 27 de juny de 1983, sobre valoració definitiva del cost efectiu dels serveis traspassats i ampliació de mitjans personals i pressupostaris transferits a la Comunitat Valenciana, en matèria de mediació, arbitratge i conciliació, pel Reial Decret 4106/1982, de 29 de desembre.  
Article 2.n  
En conseqüència, queden traspassats a la Comunitat Valenciana el personal i els crèdits pressupostaris que figuren en les relacions adjuntes al propi acord de la Comissió Mixta esmentada, en els termes i condicions que s'hi especifiquen, i en les relacions del qual es consignen, degudament identificats i separats, els mitjans que es traspassen relatius a l'ampliació.  
Article 3.r  
Els traspassos a què fa referència aquest Reial Decret tindran efectivitat a partir del dia assenyalat en l'acord de la Comissió Mixta.  
Article 4.t  
Aquest Reial Decret entrarà en vigor el dia de la publicació en el, "Boletín Oficial del Estado".  
Donat a Madrid, el 8 de febrer de 1984.  
JOAN CARLES R.  
El Ministre de la Presidència,   
JAVIER MOSCOSO DEL PRADO I MUÑOZ  
ANNEX I  
El Sr. Gonzalo Puebla de Diego i la Sra. Blanca Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,  
CERTIFIQUEN:  
Que la sessió plenària de la Comissió, celebrada el dia 27 de juny de 1983, s'hi adoptà acord pel qual es ratifica la proposta sobre valoració definitiva del cost efectiu dels serveis traspassats i ampliació dels mitjans que foren traspassats a la Comunitat Valenciana en matèria de mediació, arbitratge i conciliació pel Reial Decret 4106/1982, de 29 de desembre, en els termes que tot seguit s'assenyalen:  
A) Normes estatutàries i legals en què s'empara la valoració definitiva i ampliació dels mitjans traspassats.  
Aquest Acord s'empara, d'una banda, en la disposició transitòria quarta de l'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, en la qual es preveu el traspàs de serveis inherents a les competències que, segons l'Estatut, corresponen a la Comunitat Autònoma esmentada, així com el dels escaients mitjans patrimonials, personals i pressupostaris, i, d'altra, en el Reial Decret 4015/1982, de 29 de desembre, en què es regula el funcionament de la Comissió Mixta de Transferències prevista en la disposició transitòria quarta esmentada, de l'Estatut d'Autonomia assenyalat, i s'hi determinen les normes i el procediment a què han d'ajustar-se els traspassos de l'Administració de l'Estat a la Comunitat Valenciana.  
B) Mitjans patrimonials, personals i pressupostaris que s'amplien.  
B.1. Béns, drets i obligacions.  
No n'hi ha ampliació.  
B.2. Personal i llocs de treball vacants.  
1. Es modifiquen els mitjans personals traspassats a la Comunitat Valenciana en virtut del Reial Decret anteriorment esmentat, en els termes que es referencien en la relació adjunta número 2.  
2. El personal que es traspassa, passarà a dependre de la Comunitat Autònoma, en els termes legalment previstos per l'Estatut d'Autonomia i en les mateixes circumstàncies que s'especifiquen en la relació adjunta, número 2 i amb el número de Registre de Personal.  
3. La Subsecretaria del Ministeri de Treball i Seguretat Social notificarà als interessats el traspàs i la nova situació administrativa només el Govern aprove aquest acord per Reial Decret. Alhora, remetrà als òrgans competents de la Comunitat Valenciana una còpia certificada de tots els expedients d'aquest personal traspassat, així com els certificats d'havers referits a les quantitats acreditades durant 1983, i l'Administració de l'Estat procedirà a modificar les plantilles orgàniques i pressupostàries en funció dels traspassos operats.  
B.3. Valoració definitiva de les càrregues financeres dels serveis traspassats.  
1. El cost efectiu que, segons la liquidació del pressupost de despeses per a 1982, correspon als serveis traspassats a la Comunitat s'eleva, amb caràcter de definitiu, a 166.059,4 milers de pessetes, segons detall que figura en la relació 3.1.  
2. Els recursos financers que es destinen a sufragar les despeses originades per l'exercici dels serveis traspassats durant l'exercici de 1983, corresponen a les dotacions següents:  
- Assignacions pressupostàries per a cobertura del cost efectiu (n'apareix detall en la relació 3.2): 184.263,1 milers de pessetes.  
3. El cost efectiu, que figura detallat en els quadres de valoració 3.1. serà finançat en els exercicis futurs de la forma següent:  
Transitòriament, mentre no entre en vigor la corresponent Llei de Participació en els Tributs de l'Estat, mitjançant la consolidació en la secció 32 dels Pressupostos Generals de l'Estat dels crèdits relatius als distints components del cost efectiu, pels imports que s'indiquen, susceptibles d'actualització pels mecanismes generals previstos en cada Llei pressupostària:  
 Milers de pessetes  
 de 1982  
 \_\_\_\_\_\_\_\_\_\_\_\_\_\_\_\_\_\_\_  
a) Costos bruts:  
Despeses de personal 150.490,9  
Despeses de funcionament 15.568,5  
Inversions per a conservació, millora i   
Substitució -  
 \_\_\_\_\_\_\_\_\_\_\_\_\_\_\_\_\_\_\_  
Total  
 166.059,4  
b) A deduir:  
Recaptació anual per taxes i altres ingres-  
sos -  
Finançament net \_\_\_\_\_\_\_\_\_\_\_\_\_\_\_\_\_\_\_  
 166.059,4  
Les possibles diferències que es produesquen durant l'exercici transitori a què es refereix l'apartat anterior, respecte al finançament dels serveis transferits, seran objecte de regularització en el tancament de cada exercici econòmic, mitjançant la presentació dels comptes i estats justificatius corresponents, davant una Comissió de Liquidació que es constituirà en el Ministeri d'Economia i Hisenda.  
C) Data d'efectivitat de l'ampliació de mitjans.  
El traspàs del personal i crèdits pressupostaris corresponents a l'ampliació, als quals fa referència aquest acorda tindran efectivitat a partir de l'entrada en vigor del Reial Decret pel qual s'aprove aquest acord.  
I perquè conste, expedeixen aquesta certificació a Madrid, el 27 de juny de 1983.- Els Secretaris de la Comissió Mixta. Gonzalo Puebla de Diego i Blanca Blanquer i Prats.  
Veure imatge


Còpia Permalink ELI